

**Šilalės rajono savivaldybės**

**MERAS**

potvarkis

DĖL darbo grupės sudarymo

2023 m. gruodžio 5 d. Nr. T3-376

Šilalė

Vadovaudamasis Lietuvos Respublikos vietos savivaldos įstatymo 27 straipsnio 2 dalies 26 punktu, atsižvelgdamas į Lietuvos Respublikos žemės ūkio ministerijos 2023 m. lapkričio 23 d. raštą Nr. 2D-2862 (11.4E) „Dėl srutų tvarkymo pasibaigus tręšimo laikotarpiui“, Šilalės rajono savivaldybės Ekstremaliųjų situacijų operacijų centro 2023 m. lapkričio 28 d. posėdžio protokolą Nr. ESOC-2:

1. S u d a r a u Šilalės rajono savivaldybės (toliau – Savivaldybė) darbo grupę atlikti išsamią ūkių, kurių srutų rezervuarai ar kauptuvai po 2023 m. lapkričio 15 d. pripildyti 50 ir daugiau procentų, analizę (toliau – Darbo grupė):

1.1. Virginija Bukauskienė – Šilalės rajono savivaldybės administracijos (toliau – Administracija) Kaimo reikalų ir aplinkosaugos skyriaus vedėja (Darbo grupės vadovė);

1.2. Aušra Etminienė – Administracijos Kaimo reikalų ir aplinkosaugos skyriaus vyriausioji specialistė;

1.3. Vydas Stasytis – Administracijos Kaimo reikalų ir aplinkosaugos skyriaus žemės ūkio  
specialistas;

1.4. seniūnijos, kurioje bus apžiūrimi ūkiai, seniūnas;

1.5. seniūnijos, kurioje bus apžiūrimi ūkiai, žemės ūkio specialistas, atliekantis žemės ūkio specialisto funkcijas.

2. K v i e č i u Darbo grupės veikloje dalyvauti Antaną Leščauską, Aplinkos apsaugos departamento prie aplinkos ministerijos Klaipėdos valdybos Gargždų aplinkos apsaugos skyriaus vyresnįjį specialistą.

3. Į p a r e i g o j u Darbo grupę apžiūrėti ūkininkų ūkių srutų rezervuarus ar kauptuvus, kurie po 2023 m. lapkričio 15 d. pripildyti 50 ir daugiau procentų ir iki 2023 m. gruodžio 27 d. pateikti apžiūros aktus.

4. P a v e d u paskelbti šį potvarkį Šilalės rajono savivaldybės interneto svetainėje www.silale.lt

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo dienos.

|  |  |  |
| --- | --- | --- |
| Savivaldybės meras |  | Tadas Bartkus |